|  |  |
| --- | --- |
|  | 27. januar 2014  Pressemeddelelse |
|  | Forskning og Formidling  Formidling  41 20 60 19  Nynne.Bojsen.Faartoft@natmus.dk |

**Fastelavnsfest med musikalsk twist**

Søndag den 15. februar er der fastelavn på Nationalmuseet med trommerytmer, tøndeslagning, spillemandsmusik og meget mere.

Fastelavn er fuld af traditioner, og dem kan du være med til at fejre og lære mere om, når Nationalmuseet holder fastelavn søndag den 15. februar kl. 11.00-13.00. Og det bliver en forrygende fastelavnsfest med musik og masser af dans.

Fastelavnsfesten starter i Nationalmuseets forhal kl. 11.00, hvor narren fortæller om fastelavnstraditionerne: riset, tønden, masken og fastelavnsbollerne. Forhallen bliver fuld af trommerytmer og spillemandsmusik, når Global Kidz inviterer børn og voksne til at danse med på både afrikansk, brasiliansk og gammeldags dansk manér. Bagefter kan alle hvile benene og grine, når Hr. Vinter og Fru Sommer driller hinanden og konkurrerer om, hvem der er stærkest. Og SÅ skal der slås katten af tønden!

Kl. 12.00 går alle derfor i fastelavnsoptog ned til Dantes Plads, hvor flotte tønder pyntet af Billedskolen i Tvillingehallen er klar til at blive ”slået ned”. Der er selvfølgelig præmier til både kattekongen og kattedronningen og en særlig præmie for den flotteste udklædning. Så find din sjoveste, sødeste, mærkeligste, historiske eller mest uhyggelige udklædning frem, og kom til Nationalmuseets traditionsrige fastelavnsfest.

**Fakta: Fastelavn på Nationalmuseet**  
- Nationalmuseets fastelavnsfest finder sted søndag den 15. februar 2015 kl. 11.00-13.00 i museets forhal og på Dantes Plads - husk varmt tøj til tøndeslagningen.  
- Der er mulighed for at købe varm kakao og fastelavnsboller på Dantes Plads.   
- OBS: Det koster 50 kr. pr. barn (voksne er gratis). Du kan købe din billet her: <http://billet.natmus.dk/tickets/fastelavn-15-2-2015/>

**For yderligere oplysninger kontakt:**Nynne Bojsen Faartoft, kommunikationsmedarbejder, Nationalmuseet.  
Tlf.: 41 20 60 19. E-mail: [nynne.bojsen.faartoft@natmus.dk](mailto:nynne.bojsen.faartoft@natmus.dk)